ROMANIA 
   JUDEŢUL BUZĂU 
  ORAŞUL PĂTÂRLAGELE
     CONSILIUL LOCAL
 PROIECT DE HOTĂRÂRE
privind aprobarea delegării gestiunii Serviciului public de salubrizare al Oraşului Pătârlagele, judeţul Buzău  prin contract de concesiune servicii

         Consiliul Local al Oraşului Pătârlagele judeţul Buzău, întrunit în ședință ordinară, 
           Având în vedere;
-	referatul de aprobare al Primarului Oraşului Pătârlagele înregistrat sub
 nr. 3194  / 11.04.2022 ;
-	raportul compartimentului de specialitate  înregistrat sub nr. 3195 /
 11.04.2022;
-	prevederile art.5 alin.(1) lit.h, art.7 alin.(1), art.9 lit.a, art.13, art.16, art.50
 alin.(1), art.51 – art.54, art.62-art.110  din Legea nr. 100/2016 privind concesiunile de lucrări si concesiunile de servicii cu modificările și completările ulterioare;
-	prevederile art.9 – art62  și  art.77 art.107 din Hotărârea Guvernului nr.
 867/2016 pentru aprobarea Normelor metodologice de aplicare a prevederilor referitoare la atribuirea contractelor de concesiune de lucrări si concesiune de servicii din Legea nr. 100/2016 privind concesiunile de lucrări si concesiunile de servicii;
-	prevederile art. 17 alin.(5) , art.50, art.60  din Ordonanţa de Urgență a
 Guvernului nr. 92/2021, privind regimul deşeurilor;
-	prevederile  art. 3 alin.(1), art.8, art.22, art.29 – art.32  din Legea nr. 
51/2006 a serviciilor comunitare de utilitati publice, republicată, cu modificările si completările ulterioare;
-	 prevederile art. 3- art.6 , art.9, art.12, art.14, art.26  din Legea nr. 
101/2006 a serviciului de salubrizare a localităților, republicată, cu modificările si completările ulterioare;
-	prevederile Ordinului Preşedintelui A.N.R.S.C. nr. 82/2015 privind 
aprobarea Regulamentului - cadru al serviciului  de salubrizare a localităților cu modificările si completările ulterioare; 
-	prevederile art.6, art.31, art.70 și art.90  din Ordonanţa de Urgență a 
Guvernului nr. 195/2005 privind protectia mediului, cu modificările si completările ulterioare;
-	prevederile art.12 alin.(3) din Ordonanţa Guvernului nr. 2/2021 privind 
depozitarea deşeurilor;
-	prevederile Hotararii Guvernului nr. 942/2017 privind aprobarea Planului 
naţional de gestionare a deşeurilor;
-	prevederile art.2  din Ordonanţa Guvernului nr. 50/2000 privind masurile 
de colaborare dintre Ministerul Sanatatii si autoritatile administraţiei publice locale in aplicarea reglementarilor din domeniul sanatatii publice;
-	prevederile art.3, art. 6 – art.8, art.13 și art.15 din Ordinul Preşedintelui 
A.N.R.S.C. nr. 109/2007 privind aprobarea Normelor metodologice de stabilire, ajustare sau modificare a tarifelor pentru activitatile specifice serviciului de salubrizare a localităților;

- prevederile Ordinului Preşedintelui A.N.R.S.C. nr. 111/2007 privind 
aprobarea Caietului de sarcini - cadru al serviciului de salubrizare a localităților;
-	prevederile Ordinului Preşedintelui A.N.R.S.C. nr. 112/2007 privind 
aprobarea Contractului - cadru de prestare a serviciului de salubrizare a localitatilor;
-	prevederile Hotărârii Consiliului Local Pătârlagele  nr. 82/2007 privind 
Serviciul public de salubrizare al Oraşului Pătârlagele, judeţul Buzău;
        - prevederile art. 129, alin. (1), alin. (2), lit. (d), alin. (6), lit. (a), alin. (7) lit.       (n), art. 580, art. 581, art.586 - art. 589 si art. 592 - art.595 din Ordonanţa de Urgenta nr. 57 /2019 privind Codul administrativ, cu modificările și completările ulterioare;
            În temeiul art. 139 alin. (1)   din Ordonanţa de Urgenta nr. 57 /2019 privind Codul administrativ, cu modificările și completările ulterioare,

HOTĂRĂŞTE:
Art. 1.  Se aprobă  “Studiul de fundamentare privind alegerea  soluției  pentru delegarea de gestiune  prin concesiune  a serviciului public de salubrizare  de pe  raza orașului Pătârlagele, județul Buzău”,  prevăzut în Anexa nr. 1 care face parte integrantă din prezenta  hotărâre.

 Art. 2. În conformitate cu prevederile Studiului de fundamentare adoptat potrivit Art. 1, se aprobă delegarea gestiunii Serviciului public de salubrizare al Oraşului Pătârlagele, judeţul Buzău, pentru o perioada de 5 ani de la data intrării în vigoare a contractului de concesiune, cu posibilitatea prelungirii prin act adiţional cu o durata cel mult egală, în urma analizei privind eficiența economica a serviciului conform art. 32, alin. (3) din Legea nr. 51/2006 a serviciilor comunitare de utilități publice, republicata, cu modificările si completările ulterioare.

Art. 3. Se aprobă ”Regulamentul privind desfășurarea Serviciului public de salubrizare al Oraşului Pătârlagele, judeţul Buzău”,  prevăzut in Anexa    nr. 2, care face parte integrantă din prezenta  hotărâre. 

Art. 4. Se aprobă ”Caietul de sarcini pentru delegarea gestiunii Serviciului public de salubrizare al Oraşului Pătârlagele, judeţul Buzău, prin contract de concesiune”,  prevăzut in Anexa nr. 3 care face parte integrantă din prezenta  hotărâre.

Art. 5. Se aprobă modelul - cadru al Contractului de concesiune, conform Anexei nr. 4 , care face parte integrantă din prezenta  hotărâre

Art. 6. Comisia cu atribuții privind organizarea licitației si evaluarea ofertelor va fi stabilită prin Dispoziția  Primarului Orașului .

Art. 7. Se împuterniceşte domnul Gherghiceanu Ion - primarul Oraşului Pătârlagele, sa semneze contractul de delegare de gestiune prin concesiune cu operatorul rezultat în urma licitației serviciului public de salubrizare al Oraşului Pătârlagele, judeţul Buzău.
Art. 8. Cu aducerea la îndeplinire a prezentei hotărâri  se însărcinează primarul Oraşului Pătârlagele, Serviciul Urbanism și Achiziții Publice  și Serviciul Contabilitate .

            Art.9. Prezenta hotărâre se aduce la cunoştinţă publică, respectiv se  comunică primarului oraşului Pătârlagele, Serviciului Urbanism și     Achiziții Publice, Serviciului Contabilitate, Instituţiei Prefectului  Judeţului Buzău  în condiţiile şi termenele prevăzute de lege.

             Nr.     

             Inițiator                                                                 Avizat  
             Primar                                                    Secretar General U.A.T 
        Gherghiceanu Ion                                                 Meleghiuş Ioana 

            
   JUDEŢUL BUZĂU				            Nr. 3194 / 11.04.2022

Comisia nr. 1.- pentru agricultură şi economico-financiară
Comisia nr. 2.- pentru activităţi social-culturale, culte,  învăţământ, sănătate şi familie, muncă şi protecţie socială, protecţie copii, tineret şi sport
Comisia nr. 3.-  juridică şi de disciplină, amenajarea 
 teritoriului  şi urbanism, protecţie mediu şi turism 

ORAŞUL PĂTÂRLAGELE
     --------------------------
          PRIMAR  

REFERAT DE APROBARE 
 proiect de hotărâre privind aprobarea delegării gestiunii Serviciului public de salubrizare al Oraşului Pătârlagele, judeţul Buzău  prin contract de concesiune servicii
Domnilor consilieri şi delegaţi săteşti , 

               În conformitate cu prevederile art. 129  alin. (7) lit. „ n ” din  Ordonanța de Urgență a Guvernului nr. 57/2019 privind Codul Administrativ,  „consiliul local asigură potrivit competenţelor sale şi în condiţiile prevăzute de lege cadrul necesar pentru furnizarea serviciilor comunitare de utilități publice  de interes local. 
            Una din problemele mari cu care se confruntă Primăria Orașului   este  colectarea gunoaielor . De câțiva ani, acest serviciu este prestat de către  firma din Cislău , pe bază de contract de prestări servicii . 
           În urma controalelor reprezentanților Ministerului  Mediului ni s-a  impus luarea de măsuri urgente în ceea ce priveste stabilirea modalității  de  gestionarea a  acestui serviciu. 
              Deoarece costurile înființării și dotării unui serviciu propriu sunt foarte mari, vă propunem delegarea gestiunii Serviciului public de salubrizare al Oraşului Pătârlagele, judeţul Buzău, prin contract de concesiune servicii pentru o perioada de 5 ani, cu posibilitatea prelungirii prin act adiţional.
              Totodată, vă supunem  spre aprobare Studiul de fundamentare, Regulamentul privind desfasurarea Serviciului public de salubrizare, Caietul de sarcini pentru delegarea gestiunii și modelul - cadru al Contractului de concesiune.
          Având în vedere cele prezentate, vă propun să fiţi de acord cu cu prezentul proiect în forma prezentată. 

Primar

Gherghiceanu Ion